EA พุ่งพรวด 21% นิวไฮรอบเกือบ 3 ปี โบรกฯ วางเป้า 71 บ. จับตาธุรกิจ EV-แบตฯ หนุนกำไรโต
EA พุ่งพรวด 21% นิวไฮรอบเกือบ 3 ปี โบรกฯวางเป้า 71 บ. จับตาธุรกิจ EV-แบตฯ หนุนกำไรโต ล่าสุดอยู่ที่ 64.75 บ. บวก 11.25 บ. หรือ 21.03% มูลค่าซื้อขาย 8.22 พันลบ.
EA พุ่งพรวด 21% นิวไฮรอบเกือบ 3 ปี โบรกฯวางเป้า 71 บ. จับตาธุรกิจ EV-แบตฯ หนุนกำไรโต ล่าสุดอยู่ที่ 64.75 บ. บวก 11.25 บ. หรือ 21.03% มูลค่าซื้อขาย 8.22 พันลบ.
5 ม.ค. 2564

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ล่าสุด ณ เวลา 16.04 น. อยู่ที่ 64.75 บาท บวก 11.25 บาท หรือ 21.03% สูงสุดที่ 65.25 บาท ต่ำสุดที่ 53 บาท ด้วยมูลค่าซื้อขาย 8.22 พันล้านบาท โดยราคาหุ้น EA ปรับตัวขึ้นสูงสุดในรอบเกือบ 3 ปี นับตั้งแต่ราคาหุ้นอยู่ที่ระดับ 67.25 บาท เมื่อวันที่ 28 ก.พ.2561

โดย บล.แลนด์ แอนด์ เฮ้าส์ ระบุในบทวิเคราะห์ แนะนำ “ซื้อเก็งกำไร” EA ราคาเป้าหมาย 71 บาท/หุ้น คาดกำไรไตรมาส 4/63 กลับมาฟื้นตัวเมื่อเทียบจากไตรมาสก่อน จากปัจจัยฤดูกาลที่ลมแรงและแสงแดดที่ดีขึ้น
นอกจากนี้ได้ปรับโครงสร้างการลงทุนในธุรกิจยานยนต์ไฟฟ้า ผ่าน บจ. อีเอ โมบิลิตี โฮลดิง (EMH) โดยล่าสุดมีทุนจดทะเบียนสูงถึง 3.3 พันล้านบาท สะท้อนถึงโอกาสการลงทุนที่มีอีกมากทั้งเรือไฟฟ้า, รถบัสไฟฟ้า, รถยนต์ไฟฟ้า ซึ่งจะเป็นตัวขับเคลื่อนกำไรในปีนี้ ทั้งนี้คาดโรงงานแบตเตอรี่ผ่าน AMITA ก่อสร้างเสร็จปีนี้ ซึ่งจะเป็นปัจจัยหนุนรายได้และกำไรเต็มที่ในปีหน้า